बगुली (बाल कविता)
बगुला कुल केर चिड़ै अछैतहु,
देखबै बगुलहि संग जतऽ जे,
बास दुहुक अभिन्न छै । ।
 बगुलापेक्षा छोट छै गर्दनि,
धऽर मुदा किछु छै भारी ।
 देहक मूल रंग उज्जर पर,
खाइत ईहो छै माछ आ कीड़ा,
साँप बेङ्ग आ बेङ्गची ।
 बगुले कुल केर छै, छोट मुदा,
*१ - मैथिलीमे "बगुला" केर स्त्रीलिङ्ग "बगुली" नञि थिक । दुहुमे नर (पुरुष) आ मादा (स्त्री) जोड़ि पुलिङ्ग किंवा स्त्रीलिङ्गक निदेश कएल जाइत अछि । अंग्रेजीक HERON आ EGRET मैथिलीमे "बगुला" कहबैत अछि जखनि कि BITTERN "बगुली" । ई दुहु बगुला कुलक (Family - ARDEIDAE) सदस्य रहितहुँ परस्पर किछु भिन्न अछि । Ixobrychus, Botaurus आ Zebrilus वंशसभक (GENERA) चिड़ैसभ "बगुली" केर अन्तर्गत आबैत अछि ।
 *२ - देह उज्जर रंगक होइत अछि पर बगुला सनि नञि । बगुलीक गर्दनि पर भूरा-कारी सनि वा मटियाही धारी होइत अछि आ पंख सेहो उपरसँ ओहने रंगक होइत अछि ।
 *३ - बगुलहि कुल केर मुदा ऊँचाईमे छोट होएबाक कारणेँ एकर नाम 'बगुली" अछि ।
 मैथिली पाक्षिक इण्टरनेट पत्रिका "विदेह" केर 197म अंक (01 मार्च 2016) (वर्ष 9, मास 99, अंक 197) केर "बालानां कृते" स्तम्भमे प्रकाशित । 